บาคุกัน มอนสเตอร์บอลทะลุมิติ

บาคุกัน มอนสเตอร์บอลทะลุมิติ () เป็นการ์ตูนญี่ปุ่น ซึ่งนำตัวของเล่นบาคุกัน ที่จำหน่ายโดยเซก้า มาดัดแปลงเนื้อเรื่องและสร้างเป็นอนิเมะ ออกอากาศเมื่อวันที่ 5 เมษายน พ.ศ. 2550 ถึงวันที่ 27 มีนาคม พ.ศ. 2551 มีความยาวทั้งหมด 51 ตอน 
ในประเทศไทยได้ออกอากาศทางเคเบิลทีวี ทรูวิชั่นส์ ช่องทรู สปาร์ค และจัดจำหน่ายในรูปแบบวีซีดีโดยบริษัท ดรีมเอกซ์เพรส จำกัด (เดกซ์) ต่อมาในเดือนพฤศจิกายน พ.ศ. 2551 ได้ออกอากาศทางโมเดิร์นไนน์ทีวี ตั้งแต่วันที่ 1 พฤศจิกายน พ.ศ. 2551 ถึงวันที่ 16 พฤษภาคม พ.ศ. 2552 เวลา 9.00-9.30 น.

ในวันหนึ่ง ทั่วทั้งโลกก็มีการ์ดแปลกประหลาดลอยลงมาจากท้องฟ้า แล้วจู่ๆ ก็มีมอนสเตอร์ปรากฏตัวออกมาจากการ์ด และทำการต่อสู้กัน ซึ่งพวกเด็กๆ ให้ความสนใจกันเป็นอย่างมาก พวกเขาเรียกมอนสเตอร์เหล่านั้น ซึ่งในเวลาปกติจะอยู่ในสภาพของลูกกลมๆ ว่า "บาคุกัน" นอกจากนี้ยังได้รวมกลุ่มกันพูดคุยทางอินเทอร์เน็ต และตั้งกติกาการเล่นบาคุกันขึ้นมา โดยผู้นำของเด็กๆ ทั้งหมดก็คือ กลุ่มเด็ก 6 คน ที่เรียกตัวเองว่า "แบทเทิลบรอลเลอร์"

เรื่องราวเกิดขึ้นเมื่อ นากา บาคุกันผู้มีจิตใจชั่วร้าย ต้องการที่จะครอบครองอินฟินิตี้คอร์ และไซเลนท์คอร์ ซึ่งเป็นแก่นค้ำจุนโลกเวสโทรเอียของเหล่าบาคุกันไว้ ส่งผลให้เกิดเหตุไม่คาดฝัน เมื่อไซเลนท์คอร์ ได้ดูดกลืนนากาเข้าไป โลกเวสโทรเอียจึงเริ่มเกิดการล่มสลาย และหายนะนั้นก็กำลังจะลุกลามมาถึงโลกมนุษย์ด้วย เหล่าแบทเทิลบรอลเลอร์จึงต้องพยายามต่อสู้เพื่อช่วยเหลือโลกมนุษย์ และหยุดยั้งการล่มสลายของเวสโทรเอียให้ได้6 นักรบแห่งเวสโทรเอีย คือนักรบที่เคยช่วยเหลือเวสโทรเอียในอดีตกาล โดยร่างกายได้แตกดับสูญสลายไปตามกาลเวลา และกลายเป็นวิญญาณอยู่ในเดธไดเมนชั่น ปกติจะอยู่ในสภาพร่างที่คล้ายคลึงกับนักปราชญ์ เมื่อได้พบกับกลุ่มแบทเทิลบรอลเลอร์ที่เข้ามาในเดธไดเมนชั่น พวกเขาจึงตัดสินใจทำการทดสอบแบทเทิลบรอลเลอร์ว่ามีคุณสมบัติเพียงพอที่จะเป็นผู้กอบกู้เวสโทรเอียต่อจากพวกตนหรือไม่

แต่ถูกดันกับมารุโจเข้าขัดขวาง และถูกกำจัดโดยฝีมือของดราโก้และพลังของเหล่าแบทเทิลบรอลเลอร์

ตอนที่นากาถูกไซเลนต์คอร์ดูดกลืนเข้าไป ทำให้เวสโทรเอียใกล้ล่มสลายกับ โลก 6 ธาตุนั้นหลอมรวมกันเป็น 3 โลก โลกละ 2 ธาตุ ทำให้สภาพแวดล้อมแปรเปลี่ยนกับทำให้เกิดบาคุกันแบบธาตุผสมขึ้นมากับมีจิตใจด้านลบของพลังงานด้านลบ เป็นบาคุกันที่ไม่สมควรเกิดขึ้นมา
ออกอากาศทุกวันพฤหัสบดี เวลา 17.30-18.00 น. (ตามเวลาประเทศญี่ปุ่น) ทางสถานีทีวีโตเกียว ตั้งแต่วันที่ 5 เมษายน พ.ศ. 2550 ถึง 27 มีนาคม พ.ศ. 2551 ส่วนในประเทศไทย ออกอากาศทุกวันเสาร์-อาทิตย์ เวลา 19.30-20.00 น. ทางช่องทรู สปาร์ค ของสถานีโทรทัศน์เคเบิล ทรูวิชั่นส์ ตั้งแต่วันที่ 16 ธันวาคม พ.ศ. 2550 โดยใช้ชื่อเรื่องว่า "บาคุกัน ศึกมอนสเตอร์ทะลุมิติ" และออกวางจำหน่ายในรูปแบบวีซีดี โดย เดกซ์ ในชื่อเรื่องว่า "บาคุกัน มอนสเตอร์บอลทะลุมิติ" รวมความยาวทั้งสิ้น 52 ตอนจบ ต่างจากในประเทศญี่ปุ่นที่ออกอากาศเพียง 51 ตอนจบ โดยไม่มีตอนที่ 40 "วันนี้และต่อจากนี้ไป" (今日までそして明日から, แต่ได้รับการบรรจุลงใน DVD แผ่นที่ 10) ซึ่งสาเหตุที่ทางญี่ปุ่นไม่ได้ออกอากาศตอนที่ 40 นั้น เนื่องจากเรื่องธุรกิจของเล่น และเริ่มออกอากาศทางโมเดิร์นไนน์ทีวี ในช่วงของโมเดิร์นไนน์การ์ตูน ตั้งแต่วันที่ 1 พฤศจิกายน พ.ศ. 2551 เวลา 9.00 - 9.30 น.และสิ้นสุดออกอากาศเมื่อวันที่ 16 พฤษภาคม พ.ศ. 2552 อย่างไรก็ตามได้กลับมาออกอากาศอีกครั้งเมื่อวันที่ 4 พฤษภาคม พ.ศ. 2553 โดยออกอากาศทุกวันจันทร์ถึงวันศุกร์ในรายการโลกการ์ตูนมหาสนุกโดยออกอากาศเวลา 17.15 น. - 17.27 น. โดยการออกอากาศครั้งที่ 2 นั้นกลับมีเวลาระยะสั้นทำให้แต่ละตอนของเรื่องได้ถูกแบ่งแยกเป็นภาคเป็น 2 ภาคไป ปัจจุบันออกอากาศทางการ์ตูนคลับแชนแนล ตั้งแต่ปี 2555 ถึงปัจจุบันออกอากาศรอบแรก 19.00 - 19.30 น. ต่อมาปี 2556 ได้ออกอากาศภาค 2 ออกอากาศรอบแรก 17.30 - 18.00 ภายหลังออกอากาศเฉพาะภาคแรกโดยตั้งแต่ตอนที่ 9 จะเป็นภาค 2 และเปลี่ยนกลับเป็นภาคแรกถึงตอนสุดท้าย

ชื่อตอนของบาคุกัน แบทเทิลบรอลเลอร์ มีจุดลักษณะเด่นหลักคือชื่อตอนนั้นเป็นการนำชื่อเพลงต่างๆในประเทศญี่ปุ่นมาใช้เป็นชื่อตอนโดยชื่อตอนนั้นจะตรงกับเนื้อหาของเรื่อง ในส่วนประเทศไทยนั้นได้มีการแปลชื่อตอนตามภาษาญี่ปุ่น ซึ่งมีเพียงส่วนน้อยชื่อตอนถูกดัดแปลงชื่อตอนให้เข้ากับเนื้อหา โดยชื่อตอนนั้นอ้างอิงจากวีซีดีฉบับลิขสิทธิ์ของเดกซ์